CELEX: 32016R1151
Language: hr
Date: 2016-07-12 00:00:00
Title: Uredba Komisije (EU) 2016/1151 оd 12. srpnja 2016. o zabrani ribolova škarpine u grenlandskim vodama u zoni NAFO-a 1F i u grenlandskim vodama u zonama V. i XIV. te međunarodnim vodama područja za očuvanje škarpine za plovila koja plove pod zastavom Latvije

15.7.2016   
            
            
               HR
            
            
               Službeni list Europske unije
            
            
               L 190/72
            
         UREDBA KOMISIJE (EU) 2016/1151
   оd 12. srpnja 2016.
   o zabrani ribolova škarpine u grenlandskim vodama u zoni NAFO-a 1F i u grenlandskim vodama u zonama V. i XIV. te međunarodnim vodama područja za očuvanje škarpine za plovila koja plove pod zastavom Latvije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike (1), a posebno članak 36. stavak 2.,
   budući da:
   
               (1)
            
            
               Uredbom Vijeća (EU) 2016/72 (2) utvrđuju se kvote za 2016.
            
         
               (2)
            
            
               Prema informacijama koje je primila Komisija, za ulove stoka iz Priloga ovoj Uredbi ostvarene plovilima koja plove pod zastavom države članice iz tog Priloga ili su registrirana u toj državi članici iscrpljena je kvota dodijeljena za 2016.
            
         
               (3)
            
            
               Stoga je potrebno zabraniti aktivnosti ribolova za taj stok,
            
         DONIJELA JE OVU UREDBU:
   Članak 1.
   Iscrpljenje kvote
   Ribolovna kvota za 2016. dodijeljena državama članicama iz Priloga ovoj Uredbi za stok koji je u njemu naveden smatra se iscrpljenom od datuma utvrđenog u tom Prilogu.
   Članak 2.
   Zabrane
   Aktivnosti ribolova za stok iz Priloga ovoj Uredbi za plovila koja plove pod zastavom država članica iz tog Priloga ili su registrirana u tim državama članicama zabranjuju se od datuma utvrđenog u tom Prilogu. Nakon tog datuma posebno se zabranjuje zadržavati na plovilu, premještati, prekrcavati ili iskrcavati ribu iz tog stoka koja je ulovljena tim plovilima.
   Članak 3.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. srpnja 2016.
      
         
            Za Komisiju
         
         
            u ime predsjednika,
         
         João AGUIAR MACHADO
         
            Glavni direktor za pomorstvo i ribarstvo
         
      
   
   
      (1)  SL L 343, 22.12.2009., str. 1.
   
   
      (2)  Uredba Vijeća (EU) 2016/72 od 22. siječnja 2016. o utvrđivanju ribolovnih mogućnosti za 2016. za određene riblje stokove i skupine ribljih stokova koje se primjenjuju u vodama Unije te za ribarska plovila Unije u određenim vodama izvan Unije i o izmjeni Uredbe (EU) 2015/104 (SL L 22, 28.1.2016., str. 1.).
   
      PRILOG
      
                  Br.
               
               
                  13/TQ72
               
            
                  Država članica
               
               
                  Latvija
               
            
                  Stok
               
               
                  RED/N1G14P i RED/*5-14P
               
            
                  Vrsta
               
               
                  Škarpina (Sebastes spp.)
               
            
                  Zona
               
               
                  Grenlandske vode u zoni NAFO-a 1F i grenlandske vode u zonama V. i XIV. te međunarodne vode područja za očuvanje škarpine
               
            
                  Datum zabrane
               
               
                  9.6.2016.